b'\n_START_ARTICLE_\nAugust 3. af Polen\n_START_SECTION_\nBiografi\n_START_PARAGRAPH_\nFrederik August blev f\xc3\xb8dt i Dresden i 1696 som s\xc3\xb8n af kurfyrst Frederik August 1. af Sachsen (den senere August den St\xc3\xa6rke af Polen) og blev opdraget til at blive konge. I 1712 konverterede han til katolicismen _NEWLINE_Efter faderens d\xc3\xb8d blev han indsat som kurfyrste i Sachsen, og ved afslutningen af den Polske Arvef\xc3\xb8lgekrig valgt til konge af Polen, med st\xc3\xb8tte af russiske og \xc3\xb8strigske tropper._NEWLINE_Han opn\xc3\xa5ede aldrig nogen s\xc3\xa6rlig magt i Polen, hvor russerne kom til at dominere, mens han i Sachsen overlod det meste af den reelle magt til sin f\xc3\xb8rstminister grev Br\xc3\xbchl. Hans regering bet\xc3\xb8d en kraftig sv\xc3\xa6kkelse af Sachsens magt, ikke mindst gennem indblandingen i den \xc3\x98strigske Arvef\xc3\xb8lgekrig og den Preussiske Syv\xc3\xa5rskrig. Med hans d\xc3\xb8d oph\xc3\xb8rte den polsk-sachsiske union.'